Modul
Indhald
Innhaldsliste 🔎︎

# Eigenskapar for samanslåing

Viss du dobbeltklikkar på ei kopling mellom to lenkja felt i spørjingsutforminga, eller viss du vel Set inn → Ny relasjon, kjem dialogvindauget Val for samanføying fram. Desse eigenskapane vert brukte i alle spørjingar som vert laga i ettertid.

For å bruka denne funksjonen …

Opna spørjingsutforminga og vel Set inn → Ny relasjon eller dobbeltklikk på ei sambandslinje mellom to tabellar.

## Involverte tabellar

Vel to ulike tabellar som skal slåast saman.

## Involverte felt

Vel to datafelt som skal slåast saman med ein relasjon.

## Innstillingar

### Type

Angje kva type den merkte lenkja skal vera. Nokre databasar godtar berre ei delmengd av dei moglege typane.

### Indre samanslåing

Med ei indre samanføying vil resultattabellen berre innehalda postar der innhaldet i dei lenkja felta er like. I LibreOffice SQL vert denne typen lenkjer laga med den tilsvarande kommandoen «WHERE».

### Venstresamanslåing

Med ei venstre samanføying vil resultattabellen innehalda alle felta frå den venstre tabellen og berre felta frå den høyre tabellen der innhaldet i dei lenkja felta er like. I LibreOffice SQL svarar denne lenkjetypen til kommandoen «LEFT OUTER JOIN».

### Høgresamanslåing

Med ei høgre samanføying vil resultattabellen innehalda alle felta frå den høgre tabellen, og berre felta frå den høgre tabellen der innhaldet i dei lenkja felta er like. I LibreOffice SQL svarar denne lenkjetypen til kommandoen «RIGHT OUTER JOIN».

### Full samanslåing

Ved ei full samanføying vil resultattabellen innehalda alle felta frå både venstre og høgre tabell. I LibreOffice SQL svarar denne lenkjetypen til kommandoen «FULL OUTER JOIN»

### Natural

Set inn nøkkelordet NATURAL i SQL-uttrykket som angjev relasjonen. Relasjonen føyer saman alle kolonnane som har det same namnet i begge tabellane. Den resulterande samanføyde tabellen inneheld berre ein kolonne for kvart par av kolonnar med same namnet.