Modul
Indhald
Innhaldsliste 🔎︎

# Bruka verktøylinjer

Nokre knappar på verktøylinja, for eksempel knappen Skriftfarge, kan opna ei anna verktøylinje. Trykk på pila ved sida av knappen for å opna ei verktøylinje som inneheld fleire knappar.

Du kan nå velja anten å klikka på knappen du vil slå på, eller ta tak i tittellinja på verktøylinja og dra medan du held nede museknappen.

## Verktøylinjer i samanheng

Nokre verktøylinjer vert opna automatisk, avhengig av samanhengen. Når du for eksempel plasserer musepeikaren i ein tabell i eit tekstdokument, vert verktøylinja «Tabell» opna. Når du plasserer musepeikaren i eit nummerert avsnitt, vert verktøylinja «Punkt og nummerering» opna.

Verktøylinjene er som standard gøymde nårNotisblokklinja er aktiv.

### Mellombels lukking av ei verktøylinje

Trykk på ikonet i tittellinja til verktøylinja eller vel Lukk verktøylinja i sprettoppmenyen. Verktøylinja vert automatisk vist på nytt neste gong den same samanhangen vert aktivert igjen.

### Lukka e verktøylinje permanent

Når verktøylinja er synleg, vel Vis → Verktøylinjer og klikk på namnet til verktøylinja for å fjerna markeringa for denne.

## Visa ei lukka verktøylinje

- Vel Vis → Verktøylinjer og trykk på namnet til verktøylinja.

- Vel Vis → Verktøylinjer → Tilbakestill for å stilla verktøylinjene tilbake til standardoppførsel. Nokre av verktøylinjene vert nå viste automatisk, avhengig av samanhangen.

## Gjera ei verktøylinje til ei flytande verktøylinje

- Trykk på handtaket på enden av verktøylinja og dra verktøylinja inn i dokumentet.

## Slik festar du ei flytande verktøylinje

- Trykk på tittellinja på verktøylinja og dra verktøylinja til kanten av dokumentvindauget.

- For å festa eit flytande vindauge, dra og slepp tittellinja for vindauget til kanten på eit dokumentvindauge. Peikaren må vera svært nære kanten på dokumentvindauget når du slepper knappen.

- Avhengig av korleis handteringa av systemvindauge er sett opp, kan du kanskje også dobbeltklikka på ein ledig plass på verktøylinja eller i eit vindauge medan du held nede tasten CmdCtrl
  . Eller dobbeltklikka på tittellinja til den flytande verktøylinja eller det flytande vindauget.

Å festa verktøylinjer og vindauge ved å bruka dra og slepp er avhengig av kva innstillingar systemet er sett opp med for vindaugehandtering. Du må sjå etter at systemet viser innhaldet i vindauget under flytting, i staden for berre å visa den ytre ramma.

Liknande emne

Visa, festa og gøyma vindauge

Notisblokklinja